# Eliza Mazzucato Young

Eliza Mazzucato Young (Milà, juliol 1846 - Beverly Hills, 27 de març de 1937) fou una compositora, músic i pedagoga estatunidenca d'origen italià. Va escriure Mr. Sampson of Omaha (1888), una de les primeres òperes d'una dona produïdes als Estats Units d'Amèrica.

## Primers anys de vida

Elisa Mazzucato va néixer a Milà, filla del compositor d'òpera Alberto Mazzucato i de Teresa Bolza, filla del comte Luigi Bolza, comissari de la policia austríaca de Milà.
El seu pare era el director del conservatori del Teatro alla Scala de Milà. Elisa va estudiar música amb el seu pare i posteriorment a Londres.

## Carrera

Eliza Mazzucato va ensenyar a la National Training School of Music de Londres, abans que tanqués el 1882, i després al Royal College of Music. Va dimitir el 1883 quan es va casar amb un dels estudiants, el baríton estatunidenc Brigham Bicknell Young. La parella es va traslladar a Salt Lake City el 1885, on van obrir una escola de música, i van actuar junts a la ciutat de Nova York el 1886. El 1895, vivien a Chicago, actuant, fent gires i ensenyant al seu Conservatori.
Eliza Young va compondre la música de l'òpera còmica Mr. Sampson of Omaha (1888) amd llibret de Fred Nye, considerada una de les primeres òperes d'una dona produïdes als Estats Units d'Amèrica. Les partitures de les cançons de l'òpera es van continuar publicant durant anys després de la seva estrena. Altres composicions de Young van incloure una òpera en un acte, The Maiden and the Reaper, i obres curtes per a veu, incloent-hi una cançó en francès, Le Roi Don Juan, i una escenificació del Salm 130. També va escriure peces pedagògiques, com ara Staccato Étude in B.

## Vida personal

El seu marit, Brigham Bicknell Young (1856-1938), era fill del misioner i membre de l'Església de Jesucrist dels Sants dels Darrers Dies Joseph Young. Era a més nebot de Brigham Young, president de la mateixa congregació. Eliza i Bicknell van tenir tres fills: Arrigo Mazzucato Young (1884-1954, nascut a Anglaterra), Hilgard Bicknell Young (1885-1979, nascut a Utah) i Umberto Young (1887-1965, nascut a Utah). Malgrat les connexions familiars del seu marit amb la comunitat mormona, la parella fou membre de la Ciència Cristiana des de la dècada del 1890. Eliza Mazzucato Young va morir a Beverly Hills, Califòrnia el 1937, als 90 anys.

## Referències

* 1 2 Tullidge, Edward William. History of Salt Lake City. Salt Lake City: Star Printing Company, 1886, p. 782–783.
* ↑ Rutherford, Susan. Verdi, Opera, Women. Cambridge University Press, 2013, p. 30, 51. ISBN 9781107043824.
* 1 2 Young Folks Library: Music and drama (en anglès), 1911, p. 200–201.
* ↑ McVicker, Mary F. Women Opera Composers: Biographies from the 1500s to the 21st Century (en anglès). McFarland, 3 agost 2016, p. 71. ISBN 9780786495139.
* 1 2 «The Art Divine». , 26-02-1885 [Consulta: 25 juliol 2019].
* ↑ «Handel Hall Concerts». , 29-12-1895 [Consulta: 25 juliol 2019].
* ↑ «In an Opening Song Recital». , 01-12-1897 [Consulta: 25 juliol 2019].
* ↑ «Music And Dramatic Art». Chicago Conservatory advertisement, 3, 11-1892.
* ↑ «Mr. Sampson». [Consulta: 25 juliol 2019].
* ↑ «Mr. Sampson of Omaha». Opening Night! Opera and Oratorio Premieres, Stanford University. [Consulta: 25 juliol 2019].
* ↑ Kirk, Elise Kuhl. American Opera (en anglès). University of Illinois Press, 2001, p. 110. ISBN 9780252026232.
* ↑ «A Bulgarian Pin». The Lester S. Levy Music Collection, Johns Hopkins University. [Consulta: 25 juliol 2019].
* ↑ «Numbers by Resident Composers». , 30-11-1896 [Consulta: 25 juliol 2019].
* ↑ Music: A Monthly Magazine Devoted to the Art, Science, Technic and Literature of Music, 11, 1-1897, pàg. 282.
* ↑ Mathews, William Smythe Babcock Music: A Monthly Magazine, Devoted to the Art, Science, Technic, Vol.11, 11-1896, pàg. 108.
* ↑ Hughes, Rupert Godey's Magazine, Vol.136, 4-1898, pàg. 407.
* ↑ «Bicknell Young C.S.B.». Mary Baker Eddy Science Institute. Arxivat de l'original el 25 de juliol 2019. [Consulta: 25 juliol 2019].
* ↑ «Arrigo Mazzucato Young». Pacific Coast Architecture Database. [Consulta: 25 juliol 2019].
* ↑ Eddy, Mary Baker. Church Manual of the First Church of Christ, Scientist, in Boston, Massachusetts (en anglès). Christian Science Publishing Society, 1895, p. 72.
* ↑ «Elisa Mazzucato Young». , 29-03-1937 [Consulta: 25 juliol 2019].
* ↑ «Elisa Mazzucato Young is Dead in California». , 30-03-1937 [Consulta: 25 juliol 2019].

## Enllaços externs

* Una imatge d'Eliza Mazzucato Young Arxivat 2019-07-25 a Wayback Machine., de la Utah State Historical Society .
* Llibret de Mr. Sampson of Omaha a Internet Archive